**Rámcová dohoda**

uzavretá podľa ustanovenia § 269 ods. 2 zákona č. 513/1991 Zb. Obchodného zákonníka v znení neskorších predpisov (ďalej ako „**Obchodný zákonník**“) a príslušných ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o verejnom obstarávaní**“)

(ďalej ako „**Zmluva**“)

Uzatvorená medzi

**Názov: Slovenská inovačná a energetická agentúra**

**Sídlo:** Bajkalská 27, 827 99 Bratislava 27

**IČO:** 00 002 801

**DIČ:** 2020877749

**IČ DPH:** SK2020877749

**Bankové spojenie:**

**Číslo účtu (IBAN):**

**BIC:**

**Štatutárny orgán:** Ing. Peter Blaškovitš, generálny riaditeľ

**Právna forma**: príspevková organizáciazriadená rozhodnutím ministra hospodárstva SR č. 63/1999 s účinnosťou od 1. mája 1999 v znení nadväzujúcich rozhodnutí

**Vecne zodpovedný:**

**Kontakt:** tel. č.:

 e-mail:

(ďalej ako „**Objednávateľ**“)

**a**

**Obchodné meno/názov:**

**Sídlo/miesto podnikania:**

**IČO:**

**DIČ:**

**IČ DPH:**

**Bankové spojenie:**

**Číslo účtu (IBAN):**

**BIC:**

**Štatutárny orgán:**

**Zapísaný:** .

**Oddiel:**

**Vložka číslo:**

**Vecne zodpovedný:**

**Kontakt:** tel. č.:

 e-mail:

(ďalej ako „**Poskytovateľ“**)

(spolu ďalej ako „**Zmluvné strany**“, jednotlivo ako „**Zmluvná strana**“)

**Preambula**

Túto Zmluvu uzatvárajú Objednávateľ a Poskytovateľ ako výsledok realizácie verejného obstarávania podľa § 117 zákona č. 343/2015 Z. z. o verejnom obstarávaní a o zmene o doplnení niektorých zákonov v znení neskorších predpisov (ďalej ako „zákon o verejnom obstarávaní“) za účelom zabezpečenia realizácie zákazky „Zabezpečenie cateringu pre účastníkov informačných aktivít projektu“.

Článok I.

Predmet Zmluvy

* 1. Predmetom Zmluvy je záväzok Poskytovateľa  dodať Objednávateľovi potraviny (ďalej ako „tovar“) pre účastníkov informačných aktivít národného projektu Zvýšenie inovačnej výkonnosti slovenskej ekonomiky. Občerstvenie sa bude skladať zo štyroch základných druhov tovaru – minerálna voda, chrumky, ovsené a proteínové tyčinky. Podrobný popis občerstvenia sa nachádza v prílohe č. 1 – Opis predmetu zakázky.
	2. Objednávateľ sa zaväzuje za dodaný tovar podľa tejto Zmluvy riadne a včas zaplatiť Poskytovateľovi dohodnutú cenu podľa tejto Zmluvy.
	3. Službami sa pre potreby tejto Zmluvy rozumie dodanie tovaru podľa bodu 1.1 Zmluvy na adresu Trnavská cesta 100, Bratislava.

**Článok II.**

**Práva a povinnosti Zmluvných strán**

**2.1** Poskytovateľ je povinný dodať tovar riadne a včas v súlade s ustanoveniami Zmluvy a jej prílohami.

**2.2** Poskytovateľ je povinný dodať tovar, ktorý v čase odovzdania má dobu trvanlivosti minimálne deväť mesiacov.

* 1. Tovar pri dodaní Objednávateľovi musí byť zabalený, uložený a prepravovaný v súlade s hygienickými, resp. inými predpismi, ktoré stanovujú požiadavky a podmienky balenia, uloženia a prepravy tovaru.
	2. Poskytovateľ je povinný dodať Objednávateľovi tovar v druhu, množstve a kvalite požadovanej Objednávateľom.
	3. V prípade, ak nebudú splnené podmienky podľa bodov 2.1 až 2.4 tejto Zmluvy, má Objednávateľ právo odmietnuť prevziať tovar a Poskytovateľ je povinný v čo najkratšom možnom čase dodať tovar, ktorý bude spĺňať podmienky podľa bodov 2.1 až 2.4.
	4. Objednávateľ má právo po prevzatí tovaru reklamovať jeho kvalitu.
	5. Objednávateľ je povinný riadne a včas uhradiť faktúry za poskytnuté plnenia podľa tejto Zmluvy.

**2.8** Zmluvné strany sú si povinné poskytovať vzájomnú súčinnosť pri plnení tejto Zmluvy.

Článok III.

Termín a miesto plnenia

**3.1** Poskytovateľ je povinný bezodplatne dodať tovar podľa tejto Zmluvy na adresu Trnavská cesta 100, Bratislava, alebo Bajkalská cesta 27, Bratislava, ako sa Zmluvné strany dohodnú.

**3.2** Poskytovateľ dodá tovar podľa Zmluvy na základe Objednávateľom vystavených objednávok, ktoré musia byť vystavené nie menej ako 21 dní pred dátumom dodania, ak sa zmluvné strany nedohodnú inak, a v ktorej okrem iného uvedie počet kusov tovaru, druh tovaru ako aj požadovaný dátum dodania.

**3.3** Tovar, resp. časť tovaru sa považuje za odovzdaný podpisom preberacieho protokolu zo strany oprávneného zástupcu Poskytovateľa a Objednávateľa.

Článok IV.

Cena a platobné podmienky

* 1. Cena za predmet Zmluvy bola stanovená dohodou Zmluvných strán v súlade so zákonom č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov ako cena konečná, úplná, vrátane všetkých ekonomicky uplatniteľných nákladov za dodanie predmetu zmluvy.

Jednotkové ceny:

Minerálna voda XXX eur bez DPH za jeden kus

Chrumky XXX eur bez DPH za jeden kus

Ovsená tyčinka XXX eur bez DPH za jeden kus

Proteínová tyčinka XXX eur bez DPH za jeden kus

* 1. Podrobná špecifikácia ceny za predmet Zmluvy tvorí Prílohu číslo 2 - Návrh uchádzača na plnenie kritéria.
	2. Cena za predmet Zmluvy podľa článku IV Zmluvy je konečná a nie je možné ju zvýšiť. Táto cena zahŕňa cenu tovaru vrátane ceny za poskytnutie súvisiacich služieb, ako aj všetky ostatné náklady súvisiace s dodaním tovaru Objednávateľovi.
	3. Poskytovateľ berie na vedomie, že Objednávateľ neposkytuje preddavok ani zálohovú platbu na predmet Zmluvy.
	4. Zmluvné strany sa dohodli, že dohodnutá cena bude Objednávateľom uhradená na základe faktúry, ktorú je Poskytovateľ oprávnený vystaviť po dodaní tovaru a podpísaní preberacieho protokolu zo strany oprávneného zástupcu Poskytovateľa a Objednávateľa. Lehota splatnosti faktúry podľa tejto Zmluvy je 30 dní odo dňa jej doručenia Objednávateľovi.
	5. Objednávateľ uhradí dohodnutú cenu za predmet Zmluvy na základe faktúry vystavenej Poskytovateľom, ktorá musí spĺňať všetky náležitosti účtovného odkladu v zmysle platných právnych predpisov, pričom prílohou faktúry musí byť Objednávateľom vystavená objednávka a preberací protokol podpísaný oprávneným zástupcom Poskytovateľa a Objednávateľa. V opačnom prípade má Objednávateľ právo faktúru vrátiť Poskytovateľovi na doplnenie alebo opravu. Nová lehota splatnosti faktúry začína plynúť od doručenia opravnej alebo doplnenej faktúry Objednávateľovi. Po dobu vybavovania reklamácie faktúry uplatnenej Objednávateľom nie je Objednávateľ v omeškaní s úhradou fakturovanej sumy a Poskytovateľ nemá nárok na úhradu úroku z omeškania.
	6. Úhrada faktúry sa vykoná bezhotovostným prevodom na účet Poskytovateľa.
	7. Cena za predmet Zmluvy sa považuje za uhradenú dňom jej pripísania na účet Poskytovateľa.
	8. V prípade, ak Poskytovateľ ku dňu podpisu tejto Zmluvy nie je platiteľom DPH, avšak po jej podpísaní sa ním stane, nemá nárok na zvýšenie ceny za predmet Zmluvy o hodnotu DPH.

**Článok V.**

**Doba platnosti Zmluvy**

* 1. Zmluva sa uzatvára na dobu určitú do 31.12.2022 alebo do vyčerpania Zmluvy, podľa toho, ktorá skutočnosť nastane skôr.

Článok VI.

Sankcie

* 1. Pri nedodržaní termínu dodania tovaru má Objednávateľ nárok na zmluvnú pokutu vo výške dvojnásobku odmeny, ktorá by Poskytovateľovi prislúchala v prípade, ak by tovar dodal riadne a včas, a zároveň má Objednávateľ právo odstúpiť od Zmluvy s okamžitou účinnosťou. Odstúpením od Zmluvy a uhradením zmluvnej pokuty, nie je dotknuté právo Objednávateľa na náhradu škody, ktorá mu vznikla vadným plnením zo Zmluvy.
	2. V prípade omeškania Objednávateľa s úhradou ceny za predmet Zmluvy, je Poskytovateľ oprávnený požadovať od Objednávateľa úhradu úroku z omeškania podľa § 369 a nasledujúcich Obchodného zákonníka.

**Článok VII.**

**Možnosti ukončenia Zmluvy**

* 1. Zmluvu možno ukončiť pred uplynutím dohodnutej doby jej platnosti jedným z nasledujúcich spôsobov:
	2. odstúpením od Zmluvy v zmysle § 344 a nasledujúcich Obchodného zákonníka a v súlade so Zmluvou, pričom v prípade odstúpenia od Zmluvy si Zmluvné strany nevracajú plnenia, ktoré si poskytli pred účinným odstúpením od Zmluvy;
	3. dohodou.
	4. V prípade, ak sa inovačné workshopy, pre ktoré má tovar slúžiť, nebudú konať z dôvodov Vis maior, má Objednávateľ právo odstúpiť od Zmluvy.
	5. Objednávateľ je oprávnený písomne odstúpiť od Zmluvy v prípade, ak ešte nedošlo k plneniu zo Zmluvy a výsledok kontroly verejného obstarávania alebo administratívnej finančnej kontroly verejného obstarávania vykonanej zo strany sprostredkovateľského orgánu (kontrolného orgánu Objednávateľa) neumožňujú financovanie plnenia Zmluvy. Objednávateľ je tiež oprávnený písomne odstúpiť od Zmluvy v prípade, ak Objednávateľovi bude doručená správa z kontroly verejného obstarávania výsledkom ktorého bolo uzatvorenie Zmluvy, ktorou príslušný orgán neschválil predmetné verejné obstarávanie.
	6. Objednávateľ je oprávnený odstúpiť od Zmluvy uzavretej s Poskytovateľom, ktorý nebol v čase uzavretia Zmluvy zapísaný v registri partnerov verejného sektora, alebo ktorého subdodávatelia alebo subdodávatelia podľa osobitného predpisu (zákon č. 315/2016 Z. z.), ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora, alebo ak bol vymazaný z registra partnerov verejného sektora, alebo ak mu bol právoplatne uložený zákaz účasti vo verejnom obstarávaní podľa § 183 ods. 2 písm. b) Zákona o verejnom obstarávaní.
	7. Poskytovateľ je oprávnený odstúpiť od Zmluvy v prípade, ak je Objednávateľ v omeškaní s platbou riadne vystavenej Poskytovateľovej faktúry dlhšie ako 30 dní.
	8. Odstúpenie od Zmluvy musí byť písomné, pričom účinky odstúpenia nastanú dňom doručenia písomného odstúpenia od Zmluvy druhej Zmluvnej strane.
	9. Zmluvu možno ukončiť aj písomnou dohodou Zmluvných strán, a to ku dňu uvedenému v tejto písomnej dohode. V dohode sa upravia aj vzájomné nároky Zmluvných strán vzniknuté z plnenia zmluvných povinností alebo z ich porušenia druhou Zmluvnou stranou ku dňu zániku Zmluvy.
	10. Zánikom Zmluvy nie je dotknutý nárok Zmluvnej strany na náhradu škody vzniknutej porušením Zmluvy druhou Zmluvnou stranou a iné nároky Zmluvnej strany vzniknuté v súvislosti s porušením Zmluvy druhou Zmluvnou stranou, nároky Objednávateľa vyplývajúce z poskytnutej záruky na jeho plnenia, ustanovenia Zmluvy vzťahujúce sa k riešeniu sporov medzi Zmluvnými stranami a iné ustanovenia Zmluvy, ktoré podľa prejavenej vôle Zmluvných strán alebo vzhľadom na svoju povahu majú trvať aj po ukončení Zmluvy.

**Článok VIII.**

**Ostatné ustanovenia**

* 1. Poskytovateľ sa zaväzuje strpieť výkon kontroly/auditu súvisiaceho s predmetom Zmluvy kedykoľvek počas platnosti a účinnosti príslušnej Zmluvy o poskytnutí nenávratného finančného príspevku (prípadne Rozhodnutia o poskytnutí nenávratného finančného príspevku) uzavretej Objednávateľom ako prijímateľom nenávratného finančného príspevku za účelom financovania predmetu Zmluvy, a to zo strany oprávnených osôb na výkon kontroly/auditu v zmysle príslušných právnych predpisov SR a EÚ, najmä zákona č. 528/2008 Z. z. o pomoci a podpore poskytovanej z fondov Európskej únie v znení neskorších predpisov a zákona č. 257/2015 Z. z. o finančnej kontrole a audite a o zmene a doplnení niektorých zákonov a príslušnej zmluvy o nenávratnom finančnom príspevku a jej príloh vrátane Všeobecných zmluvných podmienok pre také zmluvy a poskytnúť týmto orgánom riadne a včas všetku potrebnú súčinnosť. Porušenie tejto povinnosti Poskytovateľa je podstatným porušením Zmluvy, ktoré oprávňuje Objednávateľa od Zmluvy odstúpiť.
	2. Písomnosti podľa tejto Zmluvy je možné doručovať poštou, kuriérom alebo elektronickými prostriedkami. Elektronickými prostriedkami nie je možné zasielať faktúry a odstúpenie od Zmluvy. Pokiaľ sú písomnosti doručované elektronickými prostriedkami, vyžaduje sa potvrdenie druhej Zmluvnej strany o prijatí písomnosti.
	3. Písomnosti doručované poštou sa považujú za doručené prevzatím alebo odmietnutím prevzatia zásielky, a ak ich Zmluvná strana neprevezme na adrese uvedenej v Zmluve alebo na korešpondenčnej adrese písomne oznámenej Zmluvnej strane, považujú sa písomnosti za doručené tretím dňom od uloženia zásielky na pošte. V prípade, ak zásielku nemožno na adrese podľa tohto odseku doručiť z dôvodu „Adresát neznámy“, považuje sa zásielka za doručenú dňom jej vrátenia odosielateľovi.
	4. Spory týkajúce sa kvality poskytnutých plnení budú Zmluvné strany riešiť so zreteľom na záujem zabezpečiť celý rozsah a účel Zmluvy zmierlivo. V prípade, že aj napriek tejto snahe nebude možné sporné otázky riešiť konsenzuálne, rozhodne o nich miestne a vecne príslušný súd v Slovenskej republike na základe podania jednej zo Zmluvných strán.
	5. Poskytovateľ je oprávnený postúpiť práva a povinnosti zo Zmluvy v prospech tretej osoby výlučne na základe predchádzajúceho písomného súhlasu Objednávateľa.

**Článok IX.**

**Záverečné ustanovenia**

* 1. Zmluvné strany sa dohodli, že v prípade rozporu medzi Zmluvou a Opisom predmetu zákazky, ktorý tvorí prílohu č.1 Zmluvy, budú rozhodujúce ustanovenia v Opise predmetu zákazky.
	2. Právne vzťahy neupravené touto Zmluvou sa riadia príslušnými ustanoveniami Obchodného zákonníka v platnom znení a ostatnými všeobecne záväznými právnymi predpismi platnými v SR.
	3. Zmeny, zrušenie, alebo doplnenia k Zmluve je možné robiť len písomnými dodatkami, podpísanými oprávnenými zástupcami oboch Zmluvných strán, ktoré budú jej neoddeliteľnou súčasťou a ktoré musia byť v súlade s § 18 zákona o verejnom obstarávaní. . K návrhom dodatkov ku  Zmluve sa Zmluvné strany zaväzujú vyjadriť v lehote do 14 dní odo dňa doručenia návrhu dodatku druhej Zmluvnej strane.
	4. Zmluvné strany podpisom Zmluvy vyhlasujú, že v zmysle ustanovenia § 13 zákona Národnej rady SR č. 18/2018 Z. z. o ochrane osobných údajov a o zmene a doplnení niektorých zákonov a zároveň v súlade s ustanoveniami Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, že budú spracovávať osobné údaje, s ktorými prídu do styku pri plnení Zmluvy. Tieto osobné údaje budú spracovávať, za účelom plnenia Zmluvy, jej archivácie podľa príslušných právnych predpisov a podmienok stanovených Zákonom o verejnom obstarávaní. Osobné údaje budú spracované v súlade s vyššie uvedenými právnymi predpismi. Po skončení platnosti Zmluvy a uplynutí zákonných lehôt budú všetky osobné údaje vymazané.
	5. Zmluva nadobúda platnosť dňom jej podpísania oboma Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády SR Objednávateľom, v súlade s ustanovením § 5a zákona NR SR č. 211/2000 Z. z. o slobodnom prístupe k informáciám v znení neskorších predpisov, v spojení s ustanovením § 47a zákona č. 40/1964 Zb. Občianskeho zákonníka v platnom znení.
	6. Ak bude akékoľvek ustanovenie Zmluvy vyhlásené za neplatné alebo nevymožiteľné, platnosť alebo vymožiteľnosť ostatných ustanovení Zmluvy zostane nedotknutá. V takomto prípade sa Zmluvné strany dohodli, že uzatvoria dodatok k Zmluve a tie ustanovenia, ktoré stratili platnosť, alebo sa stali nevymožiteľnými, nahradia ustanoveniami, ktorých formulácie a znenia budú čo najviac podobné pôvodnému zámeru s tým, aby bol zachovaný účel a cieľ tejto Zmluvy, pri rešpektovaní nových faktov, bez ujmy pre obe Zmluvné strany.
	7. Táto Zmluva bola vyhotovená v troch rovnopisoch, z ktorých Objednávateľ obdrží dva a Poskytovateľ jeden rovnopis.
	8. Zmluvné strany si Zmluvu prečítali, jej obsahu porozumeli a na znak súhlasu s jej obsahom ju podpísali. Svojim podpisom vyjadrujú skutočnosť, že Zmluvu neuzavreli v tiesni, pod nátlakom ani za nápadne nevýhodných podmienok.
	9. Neoddeliteľnou súčasťou tejto Zmluvy sú nasl. prílohy:
* Príloha č.1: Opis predmetu zákazky,
* Príloha č.2: Návrh uchádzača na plnenie kritéria,
* Príloha č.3: Zoznam subdodávateľov a podiel subdodávok (ak bude Poskytovateľ plniť predmet Zmluvy prostredníctvom subdodávok)

V Bratislave dňa ..................... V Bratislave dňa .....................

**za Poskytovateľa** **za Objednávateľa**

................................................................. .................................................................

 **Slovenská inovačná a energetická agentúra**

 Ing. Peter Blaškovitš

konateľ generálny riaditeľ